सराहकड़ जिप वार्ड में बहुकोणीय घमासान
प्रकाशचंद, राजेश कुमार, जोगिंद्र कुमार, राजेंद्र पाल, हेमराज, ओमप्रकाश ओमी, ओमप्रकाश, किशोर चंद, रमन पटियाल, राकेश कुमार और सुदर्शन कुमार प्रत्याशी हैं। इनमें भाजपा और कांग्रेस की विचारधारा से जुड़े तीन-तीन उम्मीदवार मैदान में डटे हैं। विधिवत रूप से भाजपा ने राकेश कुमार को उतारा है। कांग्रेस के अलग-अलग खेमों से ओमप्रकाश ओमी, रमन पटियाल और राजेश कुमार दांव खेल रहे हैं।
वार्ड में ये पंचायतें
टिब्बी,देई का नौण, ख्याह, लोहाखरियां, सराहकड़, बल्ह, अणु, मतिटीहरा, बस्सी झनियारा, अमरोह, मझोग सुल्तानी और कुठेड़ा इस वार्ड की पंचायतें हैं। वार्ड आेपन होने से ज्यादा प्रत्याशी हैं।
कॉमरेडभी लड़ाई में: पिछलीमर्तबा कॉमरेड जोगिंद्र कुमार ने बाजी पलटी थी वे इस बार भी उलटफेर का दाव खेल रहे हैं। यदि कांग्रेस और भाजपा में वोटों का जनाधार उनमें बंटा तो बार जीत-हार का अंतर बहुत ही कम हो सकता है।
भाजपा की प्रतिष्ठा इसलिए दाव पर है क्योंकि सुजानपुर मंडल के पूर्व अध्यक्ष राकेश ठाकुर यहां दूसरी मर्तबा लगातार चुनाव लड़ रहे हैं। कांग्रेस के रूप में राजेंद्र राणा समर्थकों में सेवानिवृत्त ओमप्रकाश ओमी को दंगल में उतारा है। भाजपा और कांग्रेस में इन दोनों के लिए भी चुनावी परिस्थितियां यहां रोजाना नया माहौल बना रही हैं।
जातीय समीकरण भी
4उम्मीदवार झनियारा के हैं। ये क्षेत्र जीत-हार तय करता है। जिसने भी यहां से ज्यादा वोट लिए उसकी जीत की राह आसान होगी। चुनौती यहां जातीय समीकरण भी हैं। प्रमुख उम्मीदवार राजपूत बिरादरी से हैं। देखना यही है कि उनका यह दाव जातीय समीकरणों में कितना उलझता है। कई बड़े नेता दंगल में कूदे हैं। इसलिए पोस्टर वार के साथ-साथ प्रचार का यहां सबसे ज्यादा जोर है। वार्ड में समर्थकों की बड़ी बड़ी टोलियां निकल रही हैं। भाजपा के लिए यह वार्ड पिछले कुछ चुनावों में उलटफेर वाला रहा है।
भास्कर न्यूज } हमीरपुर
11 प्रत्याशियोंकी लंबी सूची के साथ जिला परिषद के सराहकड़ वार्ड में बहुकोणीय घमासन है। कई प्रत्याशी प्रचार सामग्री पर खूब पैसा बहा रहे हैं। रंगदार पोस्टरों और बैनरों से सजे वार्ड में रोजाना नई चकाचौंध हो रही है। कई के पोस्टर रातों रात फट रहे हैं तो दूसरे रोज नए पोस्टर लग रहे हैं। लेकिन जिला के तमाम 18 वार्डों में प्रत्याशियों की संख्या इस वार्ड में सबसे ज्यादा है। इसलिए यहां ज्यादा फोकस है।
bho_Deva awa_Deva bho_Deva hin_Deva hin_Deva hin_Deva mag_Deva hin_Deva bho_Deva hin_Deva